Van de Falk 55cm, Rowery używane holenderskie sklep, Rowery Klasyczne, Rowery Damskie - Rowerowa Holandia
Van de Falk 55cm Man uit ‘onderwêreld’ vas vir dwelms, ontvoering | Maroela Media
Man uit ‘onderwêreld’ vas vir dwelms, ontvoering
Volgens die Valke is daar tydens die klopjag beslag gelê op verskeie soorte narkotika en inkriminerende vervaardigingstoerusting.
Vier mense, onder wie ŉ beweerde lyfwag van ŉ berugte figuur uit die onderwêreld van misdaad wat tans tronkstraf uitdien, is in hegtenis geneem ná ŉ klopjag deur die Valke.
Kapt. Lloyd Ramovha, woordvoerder van die Valke, het gesê die klopjag is Donderdag in Bryanston en Jukskeipark uitgevoer.
Die verdagtes, tussen 29 en 44 jaar oud, kan almal volgens Ramovha verbind word met verskeie onwettige aktiwiteite. Volgens hom is daar tydens die klopjag beslag gelê op verskeie soorte narkotika en inkriminerende vervaardigingstoerusting.
“Onder dié wat in hegtenis geneem is, is ŉ 38-jarige beweerde handlanger wat met die onderwêreld se veiligheidsbedryf verbind kan word. Dit word beweer dat hy ŉ lyfwag van ŉ omstrede onderwêreld-figuur was wat tans tronkstraf uitdien vir verskeie ernstige misdrywe,” het Ramovha gesê.
Een verdagte, Vishalin Dookie (29), het reeds in die Randburg-landdroshof verskyn en sy saak is tot 24 Mei uitgestel vir ŉ aansoek om borgtog.
Die ander drie sou Vrydag in dieselfde hof verskyn het op aanklagte van afpersing, geldwassery, handeldryf en die onwettige besit van narkotika, steroïede, wapens en ammunisie sowel as van ontvoering.
Volgens die Valke is daar tydens die klopjag beslag gelê op verskeie soorte narkotika en inkriminerende vervaardigingstoerusting. Foto: Verskaf.
SAOU stel oudregter aan om bewering van ongerymdhede te ondersoek
AfriForum: ‘Beoordeel ons eerder op dít wat ons doen’
Waarom word die berugte onder wereld figuur nie toegesluit nie ? Dalk omdat hy baie vriende in die bo wereld het ? post Sien hy sit …blykbaar net maandae ….
Hennie · 5 maande gelede
En die volgende wat ons sal hoor is dat hulle uit polisieaanhouding ontsnap het.
Hennie nou hoe dan anders?
Sarel Strydom · 5 maande gelede
Hier gaan weer borgtog toegestaan word van R1000.00 elk.